PATVIRTINTA

Visagino ,,Gerosios vilties“ progimnazijos

direktoriaus 2021-10-21 įsakymu Nr. V-113

**VISAGINO ,,GEROSIOS VILTIES“ PROGIMNAZIJOS**

**MOKINIO ELGESIO TAISYKLĖS**

Visagino ,,Gerosios vilties“ progimnazijos (toliau – Progimnazijos ) mokinio elgesio taisyklės (toliau – Elgesio taisyklės) apibrėžia Progimnazijos mokinio elgesį, teises ir pareigas bei mokinių skatinimo ir drausminimo tvarką.

Progimnazija, gerbdama mokinių teises, nusakytas Lietuvos Respublikos Švietimo įstatyme, privalo padėti mokiniams išlaikyti ir išsiugdyti pagarbą sau ir kitiems, užtikrinti mokymą(si) pagal Bendrąsias ugdymo programas, apsaugoti individualią ir mokyklos nuosavybę bei įpareigoja laikytis šios būtinos tvarkos.

**I. MOKINIO TEISĖS**

1. Pagal savo gebėjimus ir poreikius mokytis progimnazijoje ir įgyti pradinį bei pagrindinio ugdymo I dalies išsilavinimą;
2. Mokytis savitarpio supratimu grįstoje, psichologiškai ir fiziškai saugioje aplinkoje, turėti higienos reikalavimus atitinkantį mokymosi krūvį, vietą ir aplinką;
3. Dalyvauti progimnazijos savivaldoje ir progimnazijos organizuojamose veiklose;
4. Turėti teisę į saviraiškos laisvę ir rinktis neformaliojo ugdymo veiklą (būrelius);
5. Prisidėti prie progimnazijos kultūros kūrimo, atstovauti progimnazijai ir garsinti jos vardą olimpiadose, konkursuose, sporto varžybose bei kituose renginiuose;
6. Nuo 14 m. pasirinkti etiką ar tikybą;
7. Puoselėti savo kalbą, kultūrą, papročius ir tradicijas;
8. Gauti informaciją apie švietimo programas, mokymosi formas;
9. Gauti informaciją apie savo mokymosi pasiekimų įvertinimą;
10. Gauti psichologinę ir specialiąją pedagoginę, socialinę pedagoginę ar sveikatos priežiūros pagalbą;
11. Burtis į vaikų ir jaunimo organizacijas, dalyvauti visuomenės gyvenime, taikiuose susirinkimuose, kurių veikla neprieštarauja Lietuvos Respublikos įstatymams;
12. Įstatymų nustatyta tvarka ginti savo teises;
13. Teikti pasiūlymus dėl ugdymo proceso gerinimo, mokymosi pasiekimų įvertinimo, Elgesio taisyklių keitimo.

**II. MOKINIO PAREIGOS**

1. Laikytis Lietuvos Respublikos įstatymų, progimnazijos tvarkos taisyklių, gerbti progimnazijos vėliavą ir atributiką, atsižvelgti į mokytojo ir kitų progimnazijos darbuotojų pastabas.
2. Gerbti valstybinę ir gimtąją kalbą, kultūrą ir tradicijas.
3. Vykdyti progimnazijos tarybos nutarimus, administracijos, teisėtus pedagogų, aptarnaujančio personalo reikalavimus.
4. Sąžiningai vykdyti pagrindinę savo pareigą – pagal savo gebėjimus stropiai mokytis ir įgyti išsilavinimą; sąžiningai ir laiku atlikti kontrolines užduotis; būti atidiems ir aktyviems per pamokas; maksimaliai išnaudoti progimnazijos teikiamas ugdymosi galimybes. Aktyviai dalyvauti progimnazijos veikloje ir jai garbingai atstovauti.
5. Siekti dorinės ir pilietinės brandos.
6. Laikytis žmonių bendrabūvio normų: gerbti vyresniuosius, mokytojus, progimnazijos darbuotojus, klasės draugus, kitus mokinius.
7. Viešose vietose elgtis mandagiai, kultūringai, garbingai atstovauti savo progimnazijai. Į progimnaziją ateiti paruošus visus tos dienos namų darbus.
8. Pertraukų ir laisvo laiko tarp pamokų metu būti progimnazijoje ir užsiimti prasminga veikla. Patyrę patyčias ar jas pastebėję, mokiniai privalo nedelsiant pranešti budinčiam mokytojui, klasės auklėtojui ar bet kuriam progimnazijos darbuotojui.
9. Laikytis švaros ir tvarkos kabinetuose, koridoriuose, salėse, kitose mokyklos patalpose ir jos teritorijoje. Mokytojui prašant pertraukų metu išeiti iš klasės. Po pamokos palikti tvarkingą klasę, salę.
10. Pertraukų metu vykdyti budinčių mokytojų reikalavimus, nesėdėti ant palangių, grindų.
11. Laikytis asmens higienos normų. Viršutinius drabužius (striukes, paltus, kepures ir kt.) nusirengti ir laikyti rūbinėje.
12. Kasdien progimnazijoje (ar jai atstovaujant) dėvėti tvarkingą mokyklinę uniformą. Fizinio ugdymo, šokio pamokose – sportinę aprangą.
13. Į valgyklą eiti per mokiniams skirtas pertraukas. Valgykloje netriukšmauti, nesistumdyti, pagarbiai elgtis su maistu, nesisavinti kitų valgio, nepalikti nenuneštų indų, nesutvarkytų stalų.
14. Žinoti ir laikytis priešgaisrinės saugos, saugaus eismo, darbo saugos pamokų, pertraukų, renginių ir išvykų metu taisyklių.
15. Jei dėl objektyvių priežasčių mokytojas negali vesti pamokos, mokinys privalo: sąžiningai atlikti kito mokytojo skirtas užduotis, laikytis drausmės ir tvarkos taisyklių, be mokytojo leidimo neišeiti iš klasės.
16. Laikytis elgesio taisyklių kabinetuose, valgykloje, salėse, bibliotekoje, skaitykloje.
17. Išvykdamas mokytis į kitą mokyklą, mokinys privalo atsiskaityti su mokyklos biblioteka.

**III. MOKINIUI DRAUDŽIAMA**

1. Rūkyti, turėti tabako ir elektroninių cigarečių, vartoti alkoholį ir kitas psichiką veikiančias medžiagas, jas atsinešti, platinti progimnazijoje ir progimnazijos teritorijoje.
2. Be priežasties praleisti pamokas, į jas vėluoti.
3. Pamokų metu progimnazijoje dėvėti striukes, paltus, nešioti kepures ir nederančius prie mokyklinės uniformos, keliančius grėsmę aplinkinių saugumui papuošalus/aksesuarus.
4. Progimnazijoje pamokų metu dėvėti sportinę aprangą, išskyrus fizinio ugdymo, šokio pamokas.
5. Į progimnaziją neštis gyvybei ir sveikatai pavojingus daiktus bei medžiagas.
6. Niokoti progimnazijos turtą, inventorių, mokymo priemones, asmeninius kitų daiktus.
7. Šiukšlinti, sėdėti ant palangių, bėgioti koridoriais, laiptais, stumdytis.
8. Vestis į progimnaziją pašalinius asmenis; žaisti azartinius žaidimus; virtualioje erdvėje skleisti kitų asmenų privatumą pažeidžiančią informaciją.
9. Pamokų ir pertraukų metu, be mokytojo leidimo, naudotis mobiliojo ryšio priemonėmis; fotografuoti, įrašinėti ir viešinti kitų progimnazijos bendruomenės narių pokalbius; atsinešti ir naudotis garso stiprinimo aparatūrą.
10. Pamokose turėti karštų ar gaiviųjų gėrimų, maisto produktų, juos gerti ar valgyti, kramtyti gumą.
11. Nedrausmingai elgtis, vartoti necenzūrinius žodžius, tyčiotis, įžeidinėti aplinkinius pamokų, pertraukų ir renginių metu; kūno kultūros, šokio pamokoje ir užsiėmime atlikti veiksmus, kurie keltų grėsmę pamokoje/užsiėmime dalyvaujančių mokinių sveikatai ar pačiam mokiniui.
12. Žiemos metu žaisti su sniegu arti progimnazijos pastato, mėtyti sniegą į sienas, langus, praeivius ir transporto priemones.

**IV. MOKINIO ATSAKOMYBĖ**

43. Mokiniui, nevykdančiam savo pareigų, nesilaikančiam priėmimo į progimnaziją sutarties, vengiančiam lankyti pamokas ar nelankančiam progimnazijos, už mokinių elgesio taisyklių pažeidimą drausminės nuobaudos skiriamos pagal Visagino ,,Gerosios vilties“ progimnazijos direktoriaus patvirtintą Mokinių drausminimo ir skatinimo tvarką. Mokiniui gali būti skiriama:

43.1. įspėjimas žodžiu;

43.2. tarnybinis pranešimas:

43.2.1. administracija gavusi tarnybinį pranešimą įpareigoja klasės vadovą pareikalauti raštiško pasiaiškinimo iš mokinio pažeidusio Mokinio taisykles ir apie mokinio elgesį informuoti tėvus/globėjus;

43.2.2. administracija gavusi antrąjį tarnybinį pranešimą dėl to paties Mokinio elgesio taisyklių pažeidimo, įpareigoja socialinį pedagogą organizuoti pokalbį su mokinio tėvais/globėjais;

43.2.3. administracija gavusi trečiąjį tarnybinį pranešimą dėl to paties Mokinio elgesio taisyklių pažeidimo, įpareigoja Vaiko gerovės komisiją organizuoti posėdį ir kartu su klasės vadovu bei tėvais/globėjais aptarti mokinio elgesį, svarstyti dėl drausminės nuobaudos paskyrimo.

43.2.4. Už piktybinį ir šiurkštų Mokinio elgesio taisyklių pažeidimą pranešama atsakingoms institucijoms.

44. Vaiko gerovės komisijos siūlymu mokinys Lietuvos Respublikos vaiko minimalios ir vidutinės priežiūros įstatymo (toliau – Vaiko minimalios ir vidutinės priežiūros įstatymas) nustatytais pagrindais ir tvarka gali būti perkeltas į kitą mokymo įstaigą arba jam gali būti skirta kita minimalios ar vidutinės priežiūros priemonė.

45. Neatidėliotinu atveju, kai mokinio elgesys daro žalą ar kelia realų pavojų jo paties ir (ar) kitų asmenų gyvybei, sveikatai, saugumui ar turtui, mokyklos darbuotojas, esant Rekomendacijose dėl poveikio priemonių taikymo netinkamai besielgiantiems mokiniams (LR švietimo ir mokslo ministro 2012 m. rugpjūčio 28 d. įsakymas Nr. V-1268) nustatytoms sąlygoms ir siekdamas užtikrinti progimnazijos bendruomenės narių ir (ar) aplinkinių saugumą, gali taikyti šias poveikio priemones ar imtis šių veiksmų:

45.1. pakeisti mokinio ugdymosi vietą;

45.2. iškviesti mokyklos vadovą ar jo įgaliotą atstovą;

45.3. organizuoti mokinio daiktų patikrinimą;

45.4. panaudoti pagrįstus fizinius veiksmus;

46. už tyčia ar netyčia padarytą žalą mokyklos turtui (pastatui, knygoms, vadovėliams ar kitiems daiktams) atlygina tėvai (globėjai);

47. Už viešosios tvarkos pažeidimą (necenzūrinius žodžius, muštynes) mokiniai baudžiami Lietuvos Respublikos įstatymų nustatyta tvarka.

**V. PAPILDOMOS TAISYKLĖS EKSTREMALIOS SITUACIJOS METU**

48. Pertraukų metu mokiniai negali laisvai judėti po mokyklą. Mokiniai būna prie klasei paskirto kabineto. Gali nueiti artimiausiu keliu iki artimiausio tualeto.

49. Mokiniai į valgyklą ir į Progimnazijos kiemą gali eiti tik per nurodytai klasei priskirtą laiptinę.

50.Mokiniai mokosi viename kabinete. Į kabinetus ateina mokytojai.

51. Kai pamokos vyksta pogrupiais (užsienio kalba, dorinis ugdymas, informacinės technologijos), vienas mokytojas ateina į klasę, o kitas mokytojas po skambučio mokinius išsiveda į kitą kabinetą (mokiniai savarankiškai į kitus kabinetus neina).

52. Mokinys privalo uždarose patalpose dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukės) paskelbtos valstybės lygio ekstremaliosios situacijos ir (ar) karantino metu, kai tai daryti įpareigoja Vyriausybės nutarimai, valstybės lygio ekstremalios situacijos valstybės operacijų vadovo sprendimai ar kiti teisės aktai .

52.1. Kaukių leidžiama nedėvėti mokiniams:

52.1.1. besimokantiems pagal pradinio ugdymo programas;

52.1.2. sportuojant, veiklų, kurių negalima atlikti būnant su kauke, vykdymo metu;

52.1.3. turintiems neįgalumą, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (rekomenduojama nešioti veido skydelį).

53. Jeigu mokinys turi temperatūros, čiaudi, kosėja ir jaučia kitus viršutinių kvėpavimo takų simptomus, į mokyklą neina, apie sveikatos būklę informuoja klasės vadovą. Jei pasijuto blogai mokykloje, apie tai nedelsiant informuoja mokytoją arba visuomenės sveikatos priežiūros specialistą.

54. Mokiniai laikosi asmeninės higienos: plauna, dezinfekuoja rankas, laikosi čiaudėjimo ir kosėjimo etiketo.

55. Mokiniams, nedėvintiems kaukių taip, kaip nustato valstybės lygio ekstremalios situacijos valstybės operacijų vadovo sprendimai (esant pakartotiniam kaukės nedėvėjimui, piktybiškai nesilaikant mokinio elgesio taisyklių) prieš skiriantdrausmines priemones, vykdoma:

55.1. neįleidimas į mokyklos pastatą;

55.2. išvesdinimas iš mokyklos pastato, informuojant tėvus, jei mokinys, nevyresnis, kaip 16 metų;

55.3. izoliuota nuo kitų mokinių priežiūra, iki tėvų atvykimo į mokyklą

55.4. prevencinis pokalbis su mokiniu ir jo tėvais (globėjais, rūpintojais);

55.5. pokalbis su mokiniu ir jo tėvais (globėjais, rūpintojais) Vaiko gerovės komisijos posėdyje apie tolimesnį dalyvavimą ar nušalinimą iš ugdymo proceso dėl keliamos grėsmės kitų bendruomenės narių sveikatai.

**VI. MOKINIŲ SKATINIMAS**

56. Mokiniai gali būti skatinami:

56.1. už pasiekimus įteikiant klasės vadovo padėkos raštą;

56.2. pareiškiant padėką mokinio tėvams;

56.3. įteikiant progimnazijos direktoriaus padėkos raštą;

56.4. olimpiadų, konkursų, varžybų nugalėtojus pasveikinant viešai ir paskelbiant informaciją progimnazijos svetainėje;

56.5. esant galimybei, skiriamos dovanos;

56.6. esant galimybei organizuojamos edukacinės išvykos;

56.7. mokslo metų pabaigoje renginyje ,,Šauniausiųjų apdovanojimai“ apdovanojami šauniausi progimnazijos mokiniai.

**VII. BAIGIAMOSIOS NUOSTATOS**

57. Mokiniai pasirašytinai supažindinami su šiomis Elgesio taisyklėmis kiekvienų mokslo metų rugsėjo mėnesio pirmąją savaitę.

58. Tėvai su mokinių elgesio taisyklėmis supažindinami žinute per elektroninį dienyną su nuoroda į progimnazijos internetinę svetainę. Taisyklės primenamos tėvų susirinkimų metu.

59. Taisyklės skelbiamos progimnazijos internetinėje svetainėje, progimnazijos stenduose.

60. Taisyklės gali būti keičiamos bei papildomos keičiantis įstatymams ir teisės aktams, keičiant progimnazijos darbo organizavimą ar inicijavus progimnazijos bendruomenei.

\_\_\_\_\_\_\_\_\_\_\_\_\_\_\_\_\_\_\_\_\_\_\_